Κορρέτζο

Ο **Κορρέτζο** (*Antonio Allegri da Correggio*, Αύγουστος 1489 - 5 Μαρτίου 1534) ήταν Ιταλός ζωγράφος, ο αντιπροσωπευτικός της σχολής της Πάρμας.

Λίγα είναι γνωστά για την ζωή του, για τους καλλιτέχνες δίπλα στους οποίους μαθήτευσε και για τις επιρροές που δέχτηκε. Επικρατέστερη πάντως θεωρείται αυτή του Αντρέα Μαντένια.

Τα δύο μεγάλης κλίμακας έργα του ήταν οι τοιχογραφίες του στους θόλους του *San Giovanni Evangelista* (1520) και της μητρόπολης της Πάρμας (1526). Στα έργα αυτά ο Κορρέτζο ανέπτυξε την τεχνική του sotto in su, μια προοπτική σμίκρυνση που έκανε τις μορφές να φαίνονται ότι αιωρούνται στους θόλους. 
## Τα χαρακτηριστικά του έργου του
Θεωρήθηκε ότι η πορεία του έργου του αντικατόπτριζε τρόπον τινά την παρακμή του θρησκευτικού αισθήματος των μορφωμένων τάξεων της Ιταλίας. Μια παραγγελία της ηγουμένης της μονής του Αγίου Παύλου της Πάρμας στάθηκε η απροσδόκητη αιτία της στροφής αυτής του Κορρέτζο. Φαίνεται ότι η οικογένεια της ηγουμένης ανήγε την καταγωγή της στην Άρτεμη, κι αυτό το παγανιστικό θέμα ήταν που ζήτησε να ζωγραφιστεί στο διαμέρισμά της. Αλλά και στους θόλους της Πάρμας που προαναφέρθηκαν, η γυμνότητα των αποστόλων, η κλασσική απόδοση της σωματικής ρώμης και η αβρότητα και γυμνότητα των αγγέλων, επιβεβαίωναν αυτήν την αλλαγή. Και ακολούθησαν βέβαια τα αμιγώς ειδωλολατρικά του θέματα, Λήδα, Δανάη κτλ. που επηρέασαν καταφανέστατα την ιταλική και γαλλική τέχνη.

Αναφέρεται ότι όταν ο Τιτσιάνο είδε τον θόλο της μητρόπολης της Πάρμας και έμαθε για μιαν αντιδικία σχετικά με την αμοιβή του Κορρέτζο, είπε πως ακόμη κι αν αναποδογύριζαν τον θόλο και τον γέμιζαν με δουκάτα, το ποσό πάλι δεν θα έφτανε για να πληρωθεί η αξία της ζωγραφικής αυτής.

## Επιλογή έργων


File:Correggio_007.jpg|*Η Γέννηση με την Αγία Ελισάβετ και τον μικρό Άγιο Ιωάννη Βαπτιστή*, 1512, Μιλάνο, Πινακοθήκη Μπρέρα
File:Correggio,_pietà.jpg|*Pietà*, 1512, Correggio, Museo civico
File:Correggio,_madonna_col_bambino_tra_due_angeli_musicanti.jpg|*Παρθένος και Βρέφος με αγγέλους μουσικούς*, 1516, Φλωρεντία, Ουφίτσι
File:Correggio,_adorazione_dei_magi,_brera.jpg|*Η προσκύνηση των Μάγων*, 1515-1518, Μιλάνο, Πινακοθήκη Μπρέρα
File:Correggio_025.jpg|*Η Άρτεμις επί άρματος*, νωπογραφία, 1519, Πάρμα, Monastero di San Paolo
File:Correggio_Rest.jpg|*Ανάπαυση κατά την φυγή στην Αίγυπτο με τον Άγιο Φραγκίσκο*, 1520, Φλωρεντία, Ουφίτσι
File:Correggio_015.jpg|*Ο μυστικός γάμος της Αγίας Αικατερίνης*, 1520, Νάπολη, Εθνικό Μουσείο Καποντιμόντε
File:Correggio_040.jpg|*Madonna della Scala*, 1523, Πάρμα, Galleria Nazionale
File:Correggio_-_Passing_away_of_St_John_-_WGA05318.jpg|*Η Ανάληψη του Αγίου Ιωάννη Ευαγγελιστή*, νωπογραφία, 1520-1524, Πάρμα, San Giovanni Evangelista, θόλος
File:Correggio_Noli_Me_Tangere.jpg|*Μη μου άπτου*, 1524, Μαδρίτη, Μουσείο του Πράδο
File:Correggio_Ecce_Homo.jpg|*Ίδε ο άνθρωπος*, 1526, Λονδίνο, Εθνική Πινακοθήκη
File:Correggio - The Holy Night - Google Art Project.jpg|*Η προσκύνηση των ποιμένων*, (Η Νύχτα), 1525-1530, Δρέσδη, Πινακοθήκη των Παλαιών Δασκάλων
File:Correggio_-_The_Adoration_of_the_Child_-_WGA05325.jpg|*Η προσκύνηση του Βρέφους*, 1526, Φλωρεντία, Ουφίτσι
File:Cathedral_(Parma)_-_Assumption_by_Correggio.jpg|*Η ανάληψη της Παρθένου*, νωπογραφία, 1526-30, Πάρμα, θόλος της μητρόπολης   
File:Correggio - Venus and Cupid with a Satyr.jpg|*Η Αφροδίτη και ο Έρωτας παρακολουθούμενοι από ένα σάτυρο*, 1528, Παρίσι, Μουσείο του Λούβρου
File:Cupido.jpg|*Η εκπαίδευση του Έρωτα*, 1528, Λονδίνο, Εθνική Πινακοθήκη
File:Correggio.jpg|*Η Λήδα και ο κύκνος*, 1531, Βερολίνο, Πινακοθήκη
File:Correggio_-_Danaë_-_WGA05341.jpg|*Δανάη*, 1532, Ρώμη, Galleria Borghese
File:Antonio_Allegri,_called_Correggio_-_The_Abduction_of_Ganymede_-_Google_Art_Project.jpg|*Η απαγωγή του Γανυμήδη*, 1532, Βιέννη, Μουσείο Ιστορίας της Τέχνης
File:Correggio_028c.jpg|*Δίας και Ιώ*, 1533, Βιέννη, Μουσείο Ιστορίας της Τέχνης


## Παραπομπές


## Δείτε επίσης
* Κατάλογος Ιταλών ζωγράφων

## Πηγές
*Giorgio Vasari: *Le vite de' più eccellenti pittori, scultori e architettori*

## Εξωτερικοί σύνδεσμοι
* 

Κατηγορία:Ιταλοί ζωγράφοι του 16ου αιώνα
Κατηγορία:Ζωγράφοι της Αναγέννησης